Wetenskaplike deurbraak met pynstiller | Die Vryburger
Wetenskaplikes het 'n reuse deurbraak gemaak met die ontwikkeling van 'n nuwe pynstiller wat nie verslawend is nie.
Die pynstiller wat slegs as AT 121 bekend staan, is nie net besonder kragtig nie, maar werk ook sagter as morfien, met die voordeel dat dit nie verslawend is nie.
Alhoewel die middel nog net op rotte en ape getoets is, blyk dit dat daar geen rede is waarom dit nie suksesvol vir menslike gebruik geregistreer kan word nie.
Tans word die laaste veiligheidstoetse gedoen voor dit vir registrasie gereed gemaak word vir menslike gebruik.
Die verwagting is dat AT121 in die toekoms as alternatiewe middel gebruik kan word vir ander pynstillers wat tot nou as die mees doeltreffende middels gebruik is.
In die VSA alleen is daar reds meer as 600 000 mense wat weens verslawing 'n oordosis van pynstillers gebruik.
Die middel beskik ook oor eienskappe om verligting te bring teen erge gejeuk en asemhalings probleme.